SUPPLY leh LR&S MINISTER-IN MAMIT DCSO OFFICE LEH SO OFFICE TLAWH,"863/2024-2025 Mamit 19th June, 2024 : Vawiin khan Pu B.Lalchhanzova, Minister of State, FCS&CA, LR&S chuan District Civil Supplies Officer (DCSO) Office  a tlawh a, DCSO Office Chamber-ah Mamit District Centre hrang hrang a staff-te nen inkawmhona hun an hmang. Supply Minister chuan DCSO office-a thawktute chu thawhhona tha tak nena hnathawk tura chahin duhsakna a hlan a, National food security act hnuaia rural leh urban huamchhungah miharsa zawk te dah belh turin hmalak zel a nih tur thu a sawi. Pu Lalneihkima, DCSO report danin Mamit District chhungah supply centre 13 a awm a, District Civil Supply Office-ah hian thawktu 18 awm mekin Mamit District Godown-ah hian thla 6 chhung daih Monsoon stock a awm thu a sawi a, Pu Laldawngzela, JAO, DCSO Office Mamit chuan an office harsatna leh mamawhte Minister hnenah hian a thlen a ni. Vawiin vek hian SO office Mamit  tlawhin Asst. SO Mamit Lalbiaktluanga Parte hovin SO office Chamber-ah Staff Meeting Minister hian a neihpui a, Settlement Officer staff-te hian an harsatna leh mamawh te Minister hi an hrilh ve bawk a ni. Attachment Loading attachment...",Dated: 19 th Jun 24 3:48 PM,https://dipr.mizoram.gov.in/post/supply-leh-lrs-minister-in-mamit-dcso-office-leh-so-office-tlawh